Daniel Caumo

Daniel Felipe Tomazi Moreira Caumo (s. 8. maaliskuuta 1989 Porto Alegre, Brasilia) on brasilialainen jalkapalloilija. Hän on pelipaikaltaan hyökkääjä. 

Caumo pelasi kotikaupunkinsa Grêmiossa vuoteen 2008 ja siirtyi seuraavaksi kahdeksi kaudeksi Cruzeiron riveihin. Hän saapui Suomeen kesän 2011 alussa alun perin Ykkösessä pelanneen PS Kemi Kingsin testiin samaan aikaan seuraan tulleen Adrianon suosituksesta. Caumo ei kuitenkaan saanut sopimusta joukkueeseen, joten hän liittyi sarjatasoa alempana Kakkosessa pelanneen Tornion Pallon riveihin.http://www.pohjolansanomat.fi/cs/Satellite/Urheilu/1194675673693/artikkeli/caumo+hakee+vauhtia+tp-47+sta+kovalev+kemiin.html - Pohjolan Sanomat: Caumo hakee vauhtia TP-47:stä, Kovalev Kemiin, 20.4.2011 Kolme kuukautta kestäneen sopimuksen aikana Caumo teki kahdeksan maalia 15 sarjaottelussa.

Koska TP-47:lla ei ollut mahdollista pitää Caumoa pidempään palkkavaatimusten johdosta, hän siirtyi saman sarjatason Seinäjoen Jalkapallokerhoon.http://www.sjk2007.fi/uutiset_u1429.html  - SJK Uutiset: Caumo vahvistaa Kerhoa, 26.7.2011 Loppukaudella Caumo oli mukana nostamassa SJK:ta Ykköseen, onnistuen tekemään maalin nousukarsintaottelussa BK-46:ia vastaan. Hän solmi kauden 2012 alussa kaksivuotisen jatkosopimuksen seuran kanssa. Elokuussa 2013 Caumo valittiin Ykkösen kuukauden pelaajaksi.http://www.palloliitto.fi/uutiset/miesten-ykkonen/daniel-caumo-ykkosen-elokuun-veikkauksen-pelaaja  - Palloliitto/Ykkönen: Daniel Caumo Ykkösen elokuun Veikkauksen pelaaja, 12.9.2013 Samana vuonna hän oli mukana saavuttamassa nousua Veikkausliigaan SJK:n kanssa. Kauden päätteeksi Caumon sopimusta ei kuitenkaan jatkettu.http://www.ilkka.fi/urheilu/caumo-lahtee-sjk-sta-1.1494986 - Ilkka: Caumo lähtee SJK:sta, 5.11.2013

Lähteet

Luokka:Brasilialaiset jalkapalloilijat
Luokka:Vuonna 1989 syntyneet
Luokka:Elävät henkilöt